title: 1992 m. kovo 16 d. Tarybos sprendimas dėl Europos ekonominės bendrijos ir Urugvajaus Rytų Respublikos bendrojo susitarimo dėl bendradarbiavimo sudarymo

text:
Svarbus teisinis pranešimas

|

31992D0205

Oficialusis leidinys L 094 , 08/04/1992 p. 0001 - 0001

		Tarybos sprendimas1992 m. kovo 16 d.dėl Europos ekonominės bendrijos ir Urugvajaus Rytų Respublikos bendrojo susitarimo dėl bendradarbiavimo sudarymo(92/205/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač jos 113 ir 235 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi tam, kad būtų pasiekti Bendrijos tikslai išorės ekonomikos santykių srityje, Bendrija turėtų patvirtinti bendrąjį susitarimą dėl bendradarbiavimo su Urugvajaus Rytų Respublika,NUSPRENDĖ:1 straipsnisEuropos ekonominės bendrijos ir Urugvajaus Rytų Respublikos bendrasis susitarimas dėl bendradarbiavimo patvirtinamas Bendrijos vardu.Susitarimo tekstas pridedamas prie šio sprendimo.2 straipsnisTarybos pirmininkas praneša, kaip numatyta šio susitarimo [3] 25 straipsnyje.3 straipsnisKomisija, valstybių narių atstovų padedama, atstovauja Bendrijai jungtiniame komitete, sudarytame remiantis susitarimo 21 straipsniu.4 straipsnisŠis sprendimas įsigalioja po jo paskelbimo Europos Bendrijų oficialiajame leidinyje.Priimta Briuselyje, 1992 m. kovo 16 d.Tarybos varduPirmininkasJorge Braga De Macedo[1] OL C 228, 1991 9 3, p. 20.[2] Nuomonė pareikšta 1992 m. vasario 14 d. (dar nepaskelbta Oficialiajame leidinyje).[3] Tarybos Generalinis sekretoriatas paskelbs susitarimo įsigaliojimo datą Europos Bendrijų oficialiajame leidinyje.--------------------------------------------------


title: 2012/672/ES: 2012 m. spalio 25 d. Tarybos sprendimas dėl automatinio keitimosi daktiloskopiniais duomenimis Kipre pradžios

text:
31.10.2012

               LT

               Europos Sąjungos oficialusis leidinys

               L 302/11

         TARYBOS SPRENDIMAS
   2012 m. spalio 25 d.
   dėl automatinio keitimosi daktiloskopiniais duomenimis Kipre pradžios
   (2012/672/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, organų ir įstaigų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Kipras atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus;

               (6)

               Kipras sėkmingai atliko bandomąjį sistemos patikrinimą su Austrija;

               (7)

               buvo surengtas vertinimo vizitas Kipre, o Austrijos vertinimo grupė parengė šio vertinimo vizito ataskaitą bei pateikė ją atitinkamai Tarybos darbo grupei;

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir keitimosi daktiloskopiniais duomenimis sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės daktiloskopinių duomenų paieškos srityje Kipras visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 9 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 25 d.

            Tarybos vardu

            Pirmininkė

         E. MAVROU

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 1991 m. kovo 25 d. Tarybos sprendimas dėl Tarptautinės alavo tyrimų grupės statuto priėmimo

text:
Svarbus teisinis pranešimas

|

31991D0178

Oficialusis leidinys L 089 , 10/04/1991 p. 0033 - 0038 specialusis leidimas suomių kalba: skyrius 11 tomas 16 p. 0251  specialusis leidimas švedų kalba: skyrius 11 tomas 16 p. 0251

		Tarybos sprendimas1991 m. kovo 25 d.dėl Tarptautinės alavo tyrimų grupės statuto priėmimo(91/178/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 ir 116 straipsnius,atsižvelgdama į Komisijos pasiūlymą,kadangi 1989 m. balandžio 7 d. Ženevoje vykusioje Jungtinių Tautų konferencijoje dėl alavo buvo patvirtintas Tarptautinės alavo tyrimų grupės statutas;kadangi konferencijoje dalyvavusių valstybių ir tarptautinių organizacijų buvo paprašyta, laikantis statuto 21 dalies b punkto, pranešti Jungtinių Tautų Generaliniam sekretoriui, ar jos priima statutą;kadangi Tyrimų grupė vykdys svarbią rinkos ir prekybos alavu analizės ir stebėjimo veiklą;kadangi pagal statute nustatytą Tarptautinės alavo tyrimų grupės institucinę sąrangą veikloje dalyvauja Bendrija ir tos valstybės narės, kurios patvirtino statutą;kadangi tam tikros valstybės narės pareiškė ketinimą dalyvauti Tyrimų grupėje;kadangi Bendrija ir Tyrimų grupės veikloje nusprendusios dalyvauti valstybės narės, remdamosi bendrąja pozicija, pateikia priėmimo aktus tuo pačiu metu,NUSPRENDĖ:1 straipsnisŠiuo dokumentu Europos ekonominė bendrija priima Tarptautinės alavo tyrimų grupės statutą.Bendrija ir tos valstybės narės, kurios šiuo metu nusprendė dalyvauti Tyrimų grupės veikloje, tuo pačiu metu pateikia Jungtinių Tautų Generaliniam sekretoriui savo priėmimo aktus, kai tik bus atlikti visi reikalingi vidaus veiksmai.Statuto tekstas pridedamas.2 straipsnisŠiuo dokumentu Tarybos Pirmininkas įgaliojamas paskirti asmenis, kuriems suteikiama teisė Bendrijos vardu pateikti priėmimo aktą.Priimta Briuselyje, 1991 m. kovo 25 d.Tarybos varduPirmininkasR. Steichen--------------------------------------------------PRIEDASTARPTAUTINĖS ALAVO TYRIMŲ GRUPĖS STATUTASĮsteigimas1. Šiuo statutu įsteigiama Tarptautinė alavo tyrimų grupė, kuri vykdys šio statuto nuostatas ir prižiūrės jų įgyvendinimą.Tikslas2. Grupės tikslas – užtikrinti intensyvesnį tarptautinį bendradarbiavimą su alavu susijusiose srityse, tuo pačiu atnaujinant turimus duomenis apie tarptautinę ekonominę padėtį alavo rinkoje ir organizuojant tarpvyriausybinių konsultacijų forumą alavo tema.Sąvokų apibrėžimai3. a) "Grupė" – tai Tarptautinė alavo tyrimų grupė, kaip apibrėžta šiame statute.b) "Alavas" – tai alavo metalas, bet koks apdorotas alavas, antrinis alavas arba alavas, esantis koncentratuose ar alavo rūdoje, išgautoje iš natūralių telkinių, bei tokiuose alavo turinčiuose produktuose, kuriuos apibrėžia Grupė. Šiame apibrėžime "rūda" nelaikoma i) medžiaga, išgauta iš rūdos telkinių dėl kito tikslo nei sodrinimas, ir ii) medžiaga, išmesta per sodrinimo procesą.c) "Nariai" – tai visos valstybės ir tarpvyriausybinės organizacijos, kaip nustatyta 5 dalyje, kurios pranešė apie statuto priėmimą pagal 21 dalį.Pareigos4. Grupė atlieka šias pareigas:a) sudaro galimybes stebėti ir stebi tarptautinę alavo rinką ir jos raidą, ypač įkurdama, prižiūrėdama ir nuolat atnaujindama statistinių duomenų apie visų formų alavo gamybą, atsargas, prekybą ir vartojimą sistemą, taip pat atitinkamai platindama tokiu būdu surinktus duomenis;b) organizuoja pasitarimus ir keitimąsi informacija apie naujausias tendencijas ir pokyčius, susijusius su visų formų alavo gamyba, atsargomis, prekyba ir vartojimu;c) vykdo mokslinius tyrimus dėl įvairių su alavu susijusių svarbių klausimų, remdamasi Grupės sprendimais.Narystė5. Grupės narėmis gali tapti visos valstybės, kurias domina alavo gamyba, vartojimas ar tarptautinė prekyba alavu, ir bet kuri tarpvyriausybinė organizacija, kuri atsakinga už tarptautinių susitarimų, ypač prekių susitarimų, rengimą, pasirašymą ir vykdymą.Grupės įgaliojimai6. a) Grupė naudojasi tokiais įgaliojimais ir imasi veiksmų ar nurodo imtis tokių veiksmų, kurie gali būti reikalingi taikyti ir įgyvendinti šio statuto nuostatas.b) Grupė neturi tiesioginių ar netiesioginių įgaliojimų sudaryti sutarčių, kurių tikslas – prekyba alavu ar arba kita preke ar produktais, ar pasirašyti susitarimus dėl būsimų sandorių; ji taip pat neturi galios šiems tikslams prisiimti jokių finansinių įsipareigojimų.c) Grupė priima darbo reglamentą, būtiną vykdyti jos pareigas, kuris parengiamas pagal šį statutą ir jam neprieštarauja.d) Grupė neturi galios ir jos nariai negali suteikti jai įgaliojimų prisiimti šiame statute ar darbo reglamente nenumatytų įsipareigojimų.Būstinė7. Jei nenusprendžia kitaip, Grupė savo būstinės vietą išsirenka vienos iš valstybių narių teritorijoje. Šiam statutui įsigaliojus, Grupė parengia susitarimą dėl būstinės vietos su priimančios valstybės narės Vyriausybe ir kaip įmanoma greičiau jį priima.Sprendimų priėmimas8. a) Pagal šio statuto sąlygas nustatyti aukščiausi Grupės įgaliojimai suteikiami Generaliniam susirinkimui.b) Grupė, statuto 9 dalyje nurodytas Nuolatinis komitetas, komitetai ir pagalbinės institucijos, kurie gali būti sukurti, priima sprendimus bendro susitarimo pagrindu ir nebalsuodami, išskyrus šiame statute ar darbo reglamente numatytus atvejus, kai dėl tam tikrų sprendimų priėmimo yra reikalinga konkreti balsų dauguma.c) Kiekviena valstybė narė turi po vieną balsą.Nuolatinis komitetas9. a) Grupė įsteigia Nuolatinį komitetą, kurį sudaro Grupės nariai, pareiškę norą dalyvauti komiteto veikloje.b) Nuolatinis komitetas vykdo Grupės jam paskirtas užduotis ir atsiskaito Grupei apie užduočių atlikimą arba įvykdytą pažangą atliekant užduotis.Komitetai ir pagalbinės institucijos10. Grupė gali įsteigti patariamąjį komitetą industrijos klausimams alavo pramonės pokyčiams stebėti. Šalia Nuolatinio komiteto Grupė, pagal pačios nustatytas sąlygas, taip pat gali įkurti kitus komitetus ar pagalbines institucijas.Sekretoriatas11. a) Grupei priklauso sekretoriatas, susidedantis iš Generalinio sekretoriaus ir kitų reikiamų darbuotojų.b) Generalinis sekretorius yra vyriausiasis Grupės administracijos pareigūnas ir atsakingas Grupei už šio statuto administravimą ir vykdymą pagal Grupės priimtus sprendimus.Bendradarbiavimas su trečiomis šalimis12. a) Grupė gali rengti pasitarimus ar kitaip bendradarbiauti su Jungtinėmis Tautomis, jų padaliniais ar specializuotomis tarnybomis, ir atitinkamai bendradarbiauti su kitomis tarpvyriausybinėmis institucijomis.b) Grupė taip pat gali imtis reikalingų veiksmų palaikyti ryšį su suinteresuotomis, tačiau Grupės veikloje nedalyvaujančių valstybių Vyriausybėmis, kitomis tarptautinėmis nevyriausybinėmis organizacijomis arba, atitinkamai, su privataus sektoriaus tarnybomis.c) Grupė gali pakviesti Grupei nepriklausančių valstybių ir atitinkamų tarpvyriausybinių ar nevyriausybinių organizacijų, aktyviai besidominčių su alavu susijusiomis problemomis, atstovus dalyvauti jos posėdžiuose stebėtojų teisėmis, tuo atveju, jei šios organizacijos suteiks panašias teises Grupės atstovams. Jei Grupė nenusprendžia kitaip, šie stebėtojai gali dalyvauti visuose grupės posėdžiuose, pasirinktinai visame posėdyje, jo dalyje ar posėdžių serijose, tačiau negali dalyvauti Nuolatinio komiteto, kito komiteto ar pakomitečio posėdžiuose, kuriuose ne visi Grupės nariai atstovaujami.d) Pirmininkas gali pakviesti stebėtojus dalyvauti Grupės diskusijose, bet jie neturi teisės balsuoti ar teikti pasiūlymų.Ryšys su Bendruoju fondu13. Grupė gali prašyti būti paskirta tarptautiniu prekių organu (ICB) pagal Susitarimo, įsteigiančio Bendrąjį prekių fondą, 7 straipsnio 9 dalį, siekdama remti su alavu susijusius projektus, laikydamasi bendru susitarimu Grupės nustatytų sąlygų, kuriuos Fondas finansuotų per savo antrąją sąskaitą. Tačiau Grupė neprisiima jokių su šiais projektais susijusių finansinių įsipareigojimų; ji taip pat šiuose projektuose nedalyvauja kaip vykdančioji institucija.Teisinis statusas14. a) Grupė yra tarptautinis juridinis asmuo.b) Grupės statusas priimančios valstybės teritorijoje apibrėžiamas Susitarime dėl būstinės tarp priimančios valstybės Vyriausybės ir Grupės.c) Grupė turi teisinę galią vykdyti savo pareigas ir visų pirma, bet laikydamasi pirmiau paminėto statuto 6 dalies b punkto, turi galią sudaryti sutartis, įsigyti ir disponuoti kilnojamąjį turtą ir pradėti procesinius veiksmus.Įmokos į biudžetą15. a) Kiekvienas narys moka įmoką į Grupės patvirtintą metinį biudžetą. Visų narių įmokos į biudžetą, sudarančios 50 % biudžeto, paskirstomos tarpusavyje po lygiai, likusi biudžeto dalis padalinama tarp narių proporcingai jų dalyvavimui bendroje valstybių narių prekyboje pirminiu alavo metalu ir koncentratais, turinčiais alavo, kurį tiekiančių šalių atveju sudaro bendras eksportų skaičius atėmus bendrą importų skaičių, o vartojančių šalių atveju – bendras importų skaičius. Šiame statute šalys, kurių koncentratų, turinčių alavo, gamyba viršija skelbiamą jų pirminio alavo metalo pavidale suvartojimą, yra priskiriamos tiekiančioms šalims, o tos šalys, kurių skelbiamas pirminio alavo suvartojimas viršija jų koncentratų, turinčių alavo, gamybą, yra priskiriamos vartojančioms šalims. Skaičiavimai atliekami remiantis paskutinių trijų kalendorinių metų turimais statistiniais duomenimis.b) Grupė, laikydamasi darbo reglamento nuostatų dėl įmokų, nustato kiekvieno nario įmokos dydį už kiekvienus finansinius metus viena bendra valiuta, dėl kurios turi nuspręsti Grupė. Kiekvienas narys moka įmokas pagal jo konstitucinę procedūrą.Statistiniai duomenys ir informacija16. a) Grupė renka, lygina ir skelbia savo nariams tokius statistinius duomenis apie alavo gamybą, prekybą, atsargas ir suvartojimą, kurie, jos nuomone, yra reikalingi tinkamam šio statuto įgyvendinimui, taip pat toliau b punkte nurodytą informaciją.b) Grupė imasi veiksmų, reikalingų keistis informacija su suinteresuotomis Grupei nepriklausančių valstybių Vyriausybėmis ir atitinkamomis nevyriausybinėmis ir tarpvyriausybinėmis organizacijomis, siekdama, kad visada būtų prieinama nauja ir patikima informacija apie alavo gamybą, vartojimą, atsargas, tarptautinę prekybą, paskelbtas oficialiai pripažintas tarptautines alavo kainas, taip pat apie kitus veiksnius, turinčius įtakos alavo paklausai ir pasiūlai.c) Grupė siekia užtikrinti, kad jokia jos paskelbta informacija nepažeistų Vyriausybių veiksmų konfidencialumo, taip pat asmenų ar kompanijų, užsiimančių alavo gamyba, apdorojimu, rinkodara ar vartojimu, operacijų konfidencialumo.Metinis įvertinimas ir ataskaitos17. a) Grupė atlieka metinį pasaulinės situacijos alavo rinkoje ir su tuo susijusių klausimų vertinimą, remdamasi narių pateikta informacija ir kitų svarbių šaltinių duomenimis. Siekiant nariams pagelbėti atlikti savo individualius tarptautinės alavo rinkos raidos vertinimus, metiniame įvertinime apžvelgiamos ateities alavo produkcijos apimtys, alavo gamybos, vartojimo ir prekybos perspektyvos ateinantiems kalendoriniams metams.b) Grupė parengia ir išplatina savo nariams ataskaitą, kurioje pateikia metinio įvertinimo rezultatus. Ši kaip ir kitos tarp narių išplatintos ataskaitos ir tyrimų medžiaga gali būti pateiktos ir kitoms suinteresuotoms šalims pagal darbo reglamento nuostatas, jei Grupė mano esant tai tikslinga.Tyrimai18. a) Grupė organizuoja ar imasi veiksmų, kad būtų organizuojami ad hoc tyrimai dėl tarptautinės alavo rinkos, įskaitant tyrimus, analizuojančius esamas ar ateities problemas ar sunkumus.b) Tyrimų medžiagoje gali būti pateikiamos bendro pobūdžio rekomendacijos ar pasiūlymai, tačiau jie nevaržo kiekvieno nario teisės valdyti visus savo alavo vidaus rinkos aspektus ir nepažeidžia kitų tarptautinių organizacijų įgaliojimų pagal jų jurisdikciją.Narių įsipareigojimai19. Nariai visomis išgalėmis siekia bendradarbiauti ir skatinti Grupės tikslo įgyvendinimą, visų pirma teikdami statuto 16 dalies a punkte numatytus statistinius duomenis apie alavo rinką.Pakeitimai20. Šis statutas gali būti keičiamas tik bendru Grupės susitarimu.Įsigaliojimas21. a) Šis statutas įsigalioja, kai valstybės, kartu atsakingos už bent jau 70 % visos prekybos alavu, kaip nustatyta šio statuto priede, praneša Jungtinių Tautų Generaliniam sekretoriui (toliau – depozitaras) apie šio statuto priėmimą pagal toliau nustatytą b punktą.b) Bet kuri statuto 5 dalyje minima valstybė ar tarpvyriausybinė organizacija, pageidaujanti tapti Grupės nare, praneša depozitarui, kad ji priima šį statutą arba laikinai, kol bus atliktos jos vidaus procedūros, arba galutinai. Kiekviena valstybė ar tarpvyriausybinė organizacija, pranešusi apie laikiną šio statuto priėmimą, siekia kaip įmanoma greičiau pabaigti vidaus procedūras ir praneša depozitarui apie jų įvykdymą.c) Jei iki 1989 m. gruodžio 31 d. neįvykdomi reikalavimai dėl šio statuto įsigaliojimo, depozitaras kviečia valstybes ir tarpvyriausybines organizacijas, pranešusias apie šio statuto priėmimą pagal pirmiau nustatytą šios dalies b punktą, nuspręsti, ar tarpusavyje šis statutas įsigalioja ar ne.d) Šiam statutui įsigaliojus, depozitaras kaip įmanoma greičiau po to sušaukia inauguracinį Grupės susirinkimą. Jei įmanoma, nariai informuojami apie susirinkimą prieš mėnesį iki jo pradžios.Išstojimas22. a) Narys gali išstoti iš Grupės bet kuriuo metu prieš tai įteikęs raštišką pranešimą apie išstojimą depozitarui ir Grupės Generaliniam sekretoriui.b) Išstojimas nepažeidžia jokių išstojančio nario prisiimtų finansinių įsipareigojimų ir nesuteikia jam teisės į jokį įmokos už metus, per kuriuos išstojama, sumažinimą.c) Išstojimas įsigalioja praėjus 30 dienų po to, kai depozitaras gauna pranešimą.d) Grupės Generalinis sekretorius nedelsdamas praneša kiekvienam nariui apie bet kokį pagal šią statuto dalį gautą pranešimą.Galiojimo nutraukimas23. a) Grupė gali bet kuriuo metu nuspręsti valstybių narių dviejų trečdalių balsų dauguma nutraukti šio statuto galiojimą. Statutas nustoja galioti Grupės pasirinktą dieną.b) Nepaisant šio statuto galiojimo nutraukimo, Grupė egzistuoja tol, kol įvyksta jos likvidavimas ir apmokamos sąskaitos.Išlygos24. Šio statuto nuostatoms negali būti taikomos jokios išlygos.--------------------------------------------------PRIEDASPrekyba alavu [1]Valstybė | Eksportas | Importas | Prekyba | Dalis (%) |(1000 tonų) | (1000 tonų) | (1000 tonų) |Argentina | 0,1 | 0,9 | 1,0 | 0,27 |Australija | 6,5 | 0,4 | 6,9 | 1,84 |Belgija-Liuksemburgas | 2,9 | 3,2 | 6,1 | 1,63 |Bolivija | 12,9 | – | 12,9 | 3,44 |Brazilija | 20,1 | – | 20,1 | 5,36 |Kanada | 1,7 | 3,8 | 5,5 | 1,47 |Kinija | 17,2 | – | 17,2 | 4,59 |Danija | 0,9 | 0,9 | 1,8 | 0,48 |Egiptas | – | 0,3 | 0,3 | 0,08 |Suomija | – | 0,1 | 0,1 | 0,03 |Prancūzija | 0,2 | 7,7 | 7,9 | 2,11 |Vokietijos Federalinė Respublika | 3,1 | 19,4 | 22,5 | 6,00 |Graikija | – | 0,4 | 0,4 | 0,11 |Indija | – | 2,7 | 2,7 | 0,72 |Indonezija | 25,3 | – | 25,3 | 6,74 |Airija | – | 0,1 | 0,1 | 0,03 |Italija | 0,1 | 6,2 | 6,3 | 1,68 |Japonija | – | 32,1 | 32,1 | 8,56 |Malaizija | 49,2 | 13,1 | 62,3 | 16,61 |Meksika | – | 4,7 | 4,7 | 1,25 |Nyderlandai | 2,6 | 8,5 | 11,1 | 2,96 |Nigerija | 0,6 | – | 0,6 | 0,16 |Norvegija | – | 0,5 | 0,5 | 0,13 |Peru | 3,8 | 0,4 | 4,2 | 1,12 |Filipinai | – | 0,5 | 0,5 | 0,13 |Lenkija | – | 3,1 | 3,1 | 0,83 |Portugalija | – | 0,6 | 0,6 | 0,16 |Korėjos Respublika | – | 5,1 | 5,1 | 1,36 |Ispanija | 0,1 | 3,3 | 3,4 | 0,91 |Švedija | 0,1 | 0,6 | 0,7 | 0,19 |Tailandas | 16,5 | – | 16,5 | 4,40 |Turkija | – | 1,1 | 1,1 | 0,29 |Tarybinių Socialistinių Respublikų Sąjunga | – | 13,8 | 13,8 | 3,68 |Didžiosios Britanijos ir Šiaurės Airijos Jungtinė Karalystė | 16,8 | 14,1 | 30,9 | 8,24 |Jungtinės Amerikos Valstijos | 1,4 | 41,4 | 42,8 | 11,41 |Jugoslavija | – | 1,4 | 1,4 | 0,37 |Zairas | 2,6 | – | 2,6 | 0,69 |IŠ VISO | 184,7 | 190,4 | 375,1 | 100,00 |--------------------------------------------------


title: 2011 m. rugsėjo 21 d. Tarybos sprendimas 2011/621/BUSP dėl Europos Sąjungos specialiojo įgaliotinio Afrikos Sąjungoje įgaliojimų termino pratęsimo

text:
21.9.2011

               LT

               Europos Sąjungos oficialusis leidinys

               L 243/19

         TARYBOS SPRENDIMAS 2011/621/BUSP
   2011 m. rugsėjo 21 d.
   dėl Europos Sąjungos specialiojo įgaliotinio Afrikos Sąjungoje įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2007 m. gruodžio 6 d. Taryba priėmė Bendruosius veiksmus 2007/805/BUSP (1) dėl Koen VERVAEKE paskyrimo Europos Sąjungos specialiuoju įgaliotiniu (toliau – ES specialusis įgaliotinis) Afrikos Sąjungoje (AS). Jo įgaliojimų terminas baigėsi 2011 m. rugpjūčio 31 d.;

               (2)

               todėl ES specialiojo įgaliotinio įgaliojimų terminas turėtų būti pratęstas nuo 2011 m. rugsėjo 1 d. iki 2012 m. birželio 30 d.;

               (3)

               ES specialusis įgaliotinis vykdys savo įgaliojimus aplinkybėmis, kurios gali pablogėti ir galėtų trukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   ES specialiojo įgaliotinio Afrikos Sąjungoje Koen VERVAEKE įgaliojimai pratęsiami iki 2012 m. birželio 30 d. ES specialiojo įgaliotinio įgaliojimų terminas gali būti nutrauktas anksčiau, jei Taryba taip nuspręstų remdamasi vyriausiojo įgaliotinio pasiūlymu.
   2 straipsnis
   Politikos tikslai
   ES specialiojo įgaliotinio įgaliojimai grindžiami ES išsamiais politikos tikslais remti Afrikos pastangas sukurti taikią, demokratinę ir klestinčią ateitį, kaip išdėstyta bendroje Afrikos ir ES strategijoje. Šie tikslai yra:

               a)

               stiprinti ES politinį dialogą ir platesnius ryšius su AS;

               b)

               stiprinti ES ir AS partnerystę visose bendroje Afrikos ir ES strategijoje nurodytose srityse, padėti rengti ir įgyvendinti bendrą Afrikos ir ES strategiją bendradarbiaujant su AS, gerbti Afrikos savarankiškumo principą, glaudžiau bendradarbiauti su Afrikos atstovais daugiašaliuose forumuose koordinuojant veiklą su daugiašaliais partneriais;

               c)

               dirbti su AS ir teikti jai paramą remiant institucijų vystymąsi ir stiprinant ES ir AS institucijų santykius, be kita ko, teikiant paramą vystymuisi, siekiant skatinti:

                           —

                           taiką ir saugumą: numatyti konfliktus, užkirsti jiems kelią, juos valdyti ir tarpininkauti juos sprendžiant bei juos išspręsti, remti pastangas skatinant taiką ir stabilumą, teikti atstatymui po konfliktų skirtą paramą,

                           —

                           žmogaus teises ir valdymą: propaguoti ir ginti žmogaus teises; skatinti pagrindines laisves ir teisinės valstybės principų laikymąsi; pasitelkiant politinį dialogą ir finansinę paramą bei techninę pagalbą, remti Afrikos pastangas stebėti ir gerinti valdymą; remti dalyvaujamosios demokratijos ir atsakomybės stiprinimą; remti kovą su korupcija bei organizuotu nusikalstamumu ir toliau skatinti pastangas, skirtas visiems vaikų ir ginkluoto konflikto klausimo aspektams nagrinėti,

                           —

                           tvarų augimą, regioninę integraciją ir prekybą: remti pastangas sujungiamumo srityje ir sudaryti žmonėms geresnes galimybes naudotis vandeniu ir sanitarinėmis paslaugomis, energija ir informacinėmis technologijomis; skatinti stabilią, veiksmingą ir suderintą verslo teisinę aplinką; padėti Afrikai integruotis į pasaulio prekybos sistemą, padėti Afrikos šalims laikytis ES taisyklių ir standartų; padėti Afrikai kovoti su klimato kaitos poveikiu,

                           —

                           investavimą į žmones: remti pastangas lyčių lygybės, sveikatos, maisto pakankamumo ir švietimo srityse, remti mainų programas, universitetų ir kompetencijos centrų tinklus, ieškoti pagrindinių migracijos priežasčių panaikinimo būdų.

         Be to, ES specialiajam įgaliotiniui teks pagrindinis vaidmuo įgyvendinant bendrą Afrikos ir ES strategiją, kuria numatyta toliau plėtoti ir stiprinti Afrikos ir ES strateginę partnerystę.
   3 straipsnis
   Įgaliojimai
   Siekiant įgyvendinti 2 straipsnyje nurodytų tikslų Bendrosios užsienio ir saugumo politikos (BUSP) / Bendros saugumo ir gynybos politikos (BSGP) aspektus, ES specialiajam įgaliotiniui suteikiami šie įgaliojimai:

               a)

               stiprinti bendrą ES įtaką Adis Abeboje vykstančiame dialoge su AS ir jos komisija dėl visų BUSP / BSGP klausimų, susijusių su ES ir AS santykiais, visų pirma Taikos ir saugumo partneryste ir parama Afrikos taikos ir saugumo struktūros veikimui, bei jo koordinavimą;

               b)

               užtikrinti deramą politinio atstovavimo lygį, kuris atspindėtų ES – politinės, finansinės ir institucinės AS partnerės – svarbą ir būtinybę iš esmės keisti šią partnerystę dėl AS aktyvėjančio politinio vaidmens pasaulyje;

               c)

               jei Taryba taip nuspręstų, palaikyti ES pozicijas ir politiką, kai AS atlieka svarbų vaidmenį krizės situacijoje, kuriai nėra paskirtas ES specialusis įgaliotinis;

               d)

               padėti siekti ES politikos ir veiksmų, skirtų AS, didesnės darnos, nuoseklumo bei koordinavimo ir padėti gerinti platesnės partnerių grupės veiklos koordinavimą ir jos santykius su AS;

               e)

               prisidėti įgyvendinant AS aktualią ES žmogaus teisių politiką, įskaitant ES žmogaus teisių gaires – visų pirma ES gaires dėl vaikų ir ginkluotų konfliktų bei gaires dėl smurto prieš moteris ir kovos su visų formų moterų diskriminacija – ir ES politiką moterų, taikos ir saugumo srityje;

               f)

               atidžiai stebėti ir pranešti apie visus svarbius AS lygiu vykstančius pokyčius;

               g)

               palaikyti glaudžius ryšius su AS komisija, kitais AS organais, Afrikos subregioninių organizacijų atstovybėmis Afrikos Sąjungoje ir AS valstybių narių atstovybėmis Afrikos Sąjungoje;

               h)

               sudaryti palankesnes sąlygas AS ir Afrikos subregioninėms organizacijoms palaikyti tarpusavio ryšius ir bendradarbiauti, ypač tose srityse, kuriose ES teikia paramą;

               i)

               AS prašymu teikti konsultacijas ir paramą bendroje Afrikos ir ES strategijoje nurodytose srityse;

               j)

               gavus prašymą, teikti konsultacijas ir paramą kuriant AS krizių valdymo pajėgumus;

               k)

               atsižvelgiant į aiškų užduočių pasidalijimą, derinti savo veiksmus su ES specialiųjų įgaliotinių, vykdančių įgaliojimus AS valstybėse narėse / regionuose, veiksmais ir juos remti; ir

               l)

               palaikyti glaudžius ryšius bei skatinti veiklos koordinavimą ne tik su pagrindiniais Adis Abeboje veikiančiais tarptautiniais AS partneriais, pirmiausia Jungtinėmis Tautomis, bet ir nevalstybiniais subjektais visais BUSP/BSGP klausimais, susijusiais su ES ir AS partneryste.

         4 straipsnis
   Įgaliojimų vykdymas
   1.   ES specialusis įgaliotinis atsakingas už įgaliojimų vykdymą, jo veiklą prižiūrint vyriausiajam įgaliotiniui.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o ES specialusis įgaliotinis su Taryba bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio įgaliojimų.
   3.   ES specialusis įgaliotinis veiks glaudžiai derindamas veiksmus su Europos išorės veiksmų tarnyba (EIVT).
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2011 m. rugsėjo 1 d. iki 2012 m. birželio 30 d. susijusioms išlaidoms padengti skiriama 715 000 EUR orientacinė finansavimo suma.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
   6 straipsnis
   Darbuotojų grupės sudarymas ir sudėtis
   1.   Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Pagal įgaliojimų reikalavimus į darbuotojų grupę įtraukiami specifinių politikos sričių specialistai. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems darbuotojams, kuriuos valstybė narė, Sąjungos institucija arba EIVT komandiruoja, moka atitinkamai ta ES valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai arba EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Atitinkamai su priimančiąja (-iosiomis) šalimi (-imis) susitariama dėl ES specialiojo įgaliotinio misijos ir jo personalo narių užduočių įvykdymui bei sklandžiam darbui užtikrinti būtinų privilegijų, imunitetų ir papildomų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Atitinkamai Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   Laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, ES specialusis įgaliotinis imasi visų praktiškai įgyvendinamų priemonių tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, numatydamas misijai skirtas fizines, organizacines ir procedūrines saugumo priemones, reglamentuojančias personalo saugaus atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir numatydamas misijos nenumatytų atvejų bei evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją visiems jo grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, o Tarybai, Komisijai ir vyriausiajam įgaliotiniui raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitos
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis skatina bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje veiktų suderintai siekiant Sąjungos politikos tikslų. ES specialiojo įgaliotinio veiksmai atitinkamai derinami su Komisijos veiksmais bei su kitų tame regione veikiančių ES specialiųjų įgaliotinių veiksmais. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje palaikomas glaudus ryšys su Sąjungos delegacijų vadovais ir valstybių narių atstovybių vadovais, kurie deda visas įmanomas pastangas padėdami ES specialiajam įgaliotiniui vykdyti savo įgaliojimus. ES specialusis įgaliotinis taip pat palaiko ryšius su kitais veiksmų vietoje esančiais tarptautiniais ir regioniniais subjektais.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. 2012 m. sausio mėn. pabaigoje ES specialusis įgaliotinis pateikia Tarybai, Komisijai ir vyriausiajam įgaliotiniui pažangos ataskaitą, o įgaliojimų termino pabaigoje – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2011 m. rugsėjo 1 d.

      Priimta Briuselyje 2011 m. rugsėjo 21 d.

            Tarybos vardu

            Pirmininkas

         M. SAWICKI

      (1)  OL L 323, 2007 12 8, p. 45.

      (2)  OL L 141, 2011 5 27, p. 17.


title: 2012/545/ES: 2012 m. gegužės 10 d. Europos Parlamento sprendimas dėl Europos Sąjungos 2010 finansinių metų bendrojo biudžeto įvykdymo patvirtinimo, II skirsnis – Taryba#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl 2010 finansinių metų Europos Sąjungos bendrojo biudžeto įvykdymo patvirtinimo dalį, II skirsnis – Taryba

text:
17.10.2012

               LT

               Europos Sąjungos oficialusis leidinys

               L 286/22

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 finansinių metų bendrojo biudžeto įvykdymo patvirtinimo, II skirsnis – Taryba
   (2012/545/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0258/2011) (2),

               —

               atsižvelgdamas į Tarybos metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Tarybos Generalinio sekretoriaus – vyriausiojo įgaliotinio bendrajai užsienio ir saugumo politikai sprendimą Nr. 31/2008 dėl Tarybos narių įgaliotų atstovų kelionių išlaidų apmokėjimo (6),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (7),

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0095/2012),

               1.

               atideda savo sprendimo, kuriuo Tarybos Generaliniam sekretoriui patvirtinama, kad Tarybos 2010 finansinių metų biudžetas įvykdytas, priėmimą;

               2.

               išdėsto savo pastabas ir išlygas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      (6)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (7)  OL C 139, 2006 6 14, p. 1.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl 2010 finansinių metų Europos Sąjungos bendrojo biudžeto įvykdymo patvirtinimo dalį, II skirsnis – Taryba
      EUROPOS PARLAMENTAS,

                  —

                  atsižvelgdamas į Europos Sąjungos 2010 finansinių metų bendrąjį biudžetą (1),

                  —

                  atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0258/2011) (2),

                  —

                  atsižvelgdamas į Tarybos metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2010 finansinių metų metinę biudžeto vykdymo ataskaitą su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Tarybos Generalinio sekretoriaus – vyriausiojo įgaliotinio bendrajai užsienio ir saugumo politikai sprendimą Nr. 31/2008 dėl Tarybos narių įgaliotų atstovų kelionių išlaidų apmokėjimo (6),

                  —

                  atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (7),

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0095/2012),

                  1.

                  laikydamasis savo įgaliojimų pasinaudoti dviem biudžeto įvykdymo patvirtinimo tvarkaraščio terminais siekiant šiuo atveju ištirti galimybę pasiekti susitarimą su Tarybai pirmininkaujančia valstybe, atideda savo sprendimo, kuriuo Tarybos Generaliniam sekretoriui patvirtinama, kad Tarybos 2010 finansinių metų biudžetas įvykdytas, priėmimą;

                  2.

                  atkreipia dėmesį į tai, kad atsižvelgdami į atlikto audito rezultatus 2010 m. ataskaitoje Audito Rūmai padarė išvadą, jog 2010 m. gruodžio 31 d. pasibaigusiais metais su institucijų ir įstaigų administracinėmis ir kitomis išlaidomis susijusiuose mokėjimuose nepadaryta reikšmingų klaidų; pabrėžia, kad administracinių išlaidų sektoriuje labiausiai tikėtinas klaidų lygis paprastai buvo 0,4 % (7.9 ir 7.10 punktai);

                  3.

                  patvirtina, kad gauti dokumentai, skirti 2010 m. biudžeto įvykdymo patvirtinimo procedūrai (2010 m. galutinės finansinės ataskaitos, įskaitant sąskaitas, finansinės veiklos ataskaita ir 2010 m. vidaus auditų santrauka); vis dar laukia visų biudžeto įvykdymo patvirtinimui reikalingų dokumentų (įskaitant visą 2010 m. vidaus auditą);

                  4.

                  tikisi, kad Parlamentas gaus visapusišką metinę veiklos ataskaitą; primygtinai reikalauja, kad į metinę veiklos ataskaitą taip pat būtų įtraukiama lentelė, kurioje būtų pateikiami išsamūs duomenys apie visus Tarybos turimus žmogiškuosius išteklius ir kurioje duomenys būtų pateikiami pagal kategoriją, pareigų lygį, lytį, dalyvavimą kvalifikacijos kėlimo kursuose ir pilietybę;

                  5.

                  pabrėžia, kad 2010 m. ataskaitoje Audito Rūmai kritikavo pastato projekto Résidence Palace finansavimą dėl avansų (7.19 dalis); pažymi, kad Audito Rūmai nustatė, jog 2008–2010 m. laikotarpiu bendra Tarybos sumokėtų avansų suma sudarė 235 000 000 EUR; pažymi, kad sumos išmokėtos iš nepakankamai panaudotų biudžeto eilučių; atkreipia dėmesį į tai, kad sąvoka „eilučių nepanaudojimas“ yra politiškai korektiškas terminas, reiškiantis per didelį biudžetą; pabrėžia, kad 2010 m. Taryba 40 000 000 EUR padidino biudžeto eilutei „Nekilnojamojo turto įsigijimas“ skiriamus asignavimus;

                  6.

                  atkreipia dėmesį į Tarybos paaiškinimus, kad asignavimai atsirado, kai buvo perkeltos biudžeto lėšos, leidimą suteikus biudžeto valdymo institucijai laikantis Finansinio reglamento 22 ir 24 straipsniuose numatytos tvarkos;

                  7.

                  pritaria Audito Rūmų nuomonei, kad tokia procedūra neatitinka biudžeto tikslumo principo, nors ir buvo sutaupyta lėšų nuomos mokėjimo srityje;

                  8.

                  atkreipia dėmesį į Tarybos atsakymą, kad vertimui žodžiu ir delegacijų kelionės išlaidoms skirtose biudžeto eilutėse nurodytos sumos turėtų geriau atitikti realias sąnaudas, ir ragina geriau planuoti biudžetą siekiant išvengti dabartinės praktikos taikymo ateityje;

                  9.

                  primena Audito Rūmams Parlamento prašymą atlikti išsamų Taryboje taikomų stebėsenos ir kontrolės sistemų vertinimą, kuris būtų panašus į vertinimus, atliktus Teisingumo Teisme, Europos ombudsmeno biure ir Europos duomenų apsaugos priežiūros pareigūno biure rengiant Audito Rūmų 2010 finansinių metų ataskaitą;

                  10.

                  apgailestauja, kad vykdant 2007, 2008 ir 2009 m. biudžeto įvykdymo patvirtinimo procedūras kilo sunkumų dėl Tarybos nenoro dalyvauti atvirame ir oficialiame dialoge su Biudžeto kontrolės komitetu ir atsakyti į šio komiteto klausimus; primena, kad dėl priežasčių, konkrečiai nurodytų 2011 m. gegužės 10 d. (8) ir 2011 m. spalio 25 d. (9) rezoliucijose, Parlamentas nepatvirtino Tarybos Generaliniam sekretoriui, kad Tarybos 2009 finansinių metų biudžetas įvykdytas;

                  11.

                  pakartoja savo nuomonę, kad Europos mokesčių mokėtojai turi visas teises tikėtis, kad būtų atliekama viso Sąjungos biudžeto, įskaitant visas jos atskirų institucijų ir agentūrų nepriklausomai valdomas lėšas, visapusiška viešoji patikra;

                  12.

                  apgailestauja, kad Taryba mano, jog ji vienintelė iš Sąjungos institucijų nėra atskaitinga už tai, kaip naudoja jai skirtas lėšas;

                  13.

                  pabrėžia, jog esama trūkumų Tarybos argumentuose, kad Komisijai suteikiamas biudžeto įvykdymo patvirtinimas turėtų būti suprantamas kaip viso Sąjungos biudžeto įvykdymo patvirtinimas, įskaitant tas biudžeto dalis, kurias naudoja Taryba (šie argumentai netvirti, nes Taryba pati sau prieštaraudama laikosi pozicijos, kad Komisijai neturėtų būti suteikti įgaliojimai prižiūrėti ir valdyti jos biudžetą); mano, kad vienintelis šio konflikto logiškas sprendimas yra toks: Taryba turi paraginti Komisiją kontroliuoti jos lėšas arba visapusiškai dalyvauti vykdant įprastą biudžeto įvykdymo patvirtinimo procedūrą, kuri būtinai turi mutatis mutandis atitikti visas visoms kitoms Europos Sąjungos institucijoms taikomas procedūras;

                  14.

                  pakartoja, kad Parlamentas vis dar laukia Tarybos atsakymo dėl veiksmų ir dėl prašymų pateikti dokumentus, nurodytus dviejose minėtose rezoliucijose; ragina Tarybos Generalinį sekretorių Parlamento komitetui, atsakingam už biudžeto įvykdymo patvirtinimo procedūrą, pateikti išsamius atsakymus raštu į šiuos klausimus:

                              a)

                              kalbant apie ankstesnes diskusijas dėl Tarybos biudžeto įvykdymo patvirtinimo Parlamento komitete, atsakingame už biudžeto įvykdymo patvirtinimo procedūrą, pasakytina, kad Taryba šiuose posėdžiuose dalyvavo nereguliariai, nors itin svarbu, kad Taryba juose dalyvautų ir atsakytų į komiteto narių klausimus, susijusius su Tarybos biudžeto įvykdymo patvirtinimu. Ar Taryba sutinka dalyvauti būsimose diskusijose dėl Tarybos biudžeto įvykdymo patvirtinimo, vyksiančiose už biudžeto įvykdymo patvirtinimą atsakingame Parlamento komitete?

                              b)

                              Kodėl Taryba kiekvienais metais keičia vidaus audito pristatymą (formatą)? Kodėl kiekvienais metais vidaus auditas toks trumpas, bendro pobūdžio ir neaiškus? Ar Taryba galėtų pateikti su 2010 (ir vėlesnių) metų biudžeto įvykdymo patvirtinimo procedūra susijusius vidaus audito rezultatus kita kalba (ar kitomis kalbomis) nei prancūzų?

                              c)

                              Ar buvo atliktas išorės auditas? Jei taip, ar gali Parlamento komitetas, atsakingas už biudžeto įvykdymo patvirtinimo procedūrą, susipažinti su jo rezultatais? Jei išorės auditas nebuvo atliktas, kodėl Taryba priėmė tokį sprendimą?

                              d)

                              Iki šiol Tarybos veikla buvo finansuojama bendrai su Komisija. Įsigaliojus Lisabonos sutarčiai, bendras finansavimas padidėjo. Kokios audito ir kontrolės sistemos taikomos siekiant užtikrinti visišką skaidrumą? Turint mintyje tai, kad pagal Lisabonos sutartį padidėjo bendras finansavimas su Komisija, kaip Taryba supranta teiginį „atsakyti į atitinkamas užklausas“?

                              e)

                              Audito Rūmai savo 2009 m. metinėje ataskaitoje teigia, kad iš šešių tikrintų viešųjų pirkimų procedūrų dviem atvejais Taryba nesilaikė Finansiniame reglamente nustatytų taisyklių dėl procedūros rezultato skelbimo. Ar Taryba patikrino daugiau panašių viešųjų pirkimų procedūrų pavyzdžių? Ar racionalizavo vidinę procedūrą siekdama ateityje išvengti panašių atvejų?

                              f)

                              Europos Sąjungos specialieji įgaliotiniai (ESSĮ): prašome nurodyti ESSĮ darbuotojus Taryboje 2009 m. (visus darbuotojus, etatų planą ir kitus) – etatų skaičių, kategorijas. Kokiu būdu ir kada ESSĮ etatai bus paskirstomi Taryboje ir Europos išorės veiksmų tarnyboje (EIVT)? Koks kelionių biudžetas buvo skirtas kiekvienam ESSĮ? Kiek ESSĮ etatų 2011 m. sausio 1 d. buvo perkelta į EIVT? Kiek jų liks dirbti Taryboje ir kodėl?

                              g)

                              Finansinės veiklos ataskaitos (11327/2010, FIN 278) 2.2 punkte Taryba atkreipia dėmesį į biudžeto klausimus, susijusius su Lisabonos sutartimi. Ar Taryba išsprendė problemas, susijusias su J. Solanos išlaidomis? Kokia išlaidų dalis tenka Tarybos, o kokia – Komisijos biudžetui?

                              h)

                              Kokio dydžio veiklos, administracines, personalo, pastatų ir kt. išlaidas 2009 m. numatė Taryba Komisijos pirmininko pavaduotojos ir Sąjungos vyriausiosios įgaliotinės užsienio reikalams ir saugumo politikai reikmėms?

                              i)

                              Komisijos pirmininko pavaduotoja ir vyriausioji įgaliotinė pradėjo eiti pareigas 2009 m. gruodžio 1 d. Kaip Taryba ir Komisija paskirstė išlaidas (personalui, kelionėms ir pan.)? Kaip Taryba sudarė Komisijos pirmininko pavaduotojos ir vyriausiosios įgaliotinės biudžetą 2010 m.? Kurios biudžeto eilutės ir kokios sumos buvo rezervuotos jos veiklai?

                              j)

                              Kaip biuro patalpos, kurios buvo atlaisvintos perkėlus personalą į EIVT, pakeis Tarybos planus dėl nekilnojamojo turto? Ar buvo imtasi veiksmų siekiant toliau naudoti šias biuro patalpas? Kokios numatomos persikraustymo išlaidos? Kada buvo paskelbti (jei buvo) su perkraustymu susiję konkursai?

                              k)

                              Kokios buvo administracinės ir veiklos išlaidos, susijusios su bendros užsienio ir saugumo politikos (BUSP) ir bendros saugumo ir gynybos politikos (BSGP) užduotimis, kurios buvo bent iš dalies finansuotos iš Sąjungos biudžeto 2009 m.? Kokia buvo bendra BUSP išlaidų suma 2009 m.? Ar Taryba galėtų nurodyti bent pagrindines 2009 m. vykdytas misijas ir jų išlaidas?

                              l)

                              Kokios buvo Tarybos darbo grupių BUSP ir BSGP klausimais posėdžių Briuselyje ir kitose vietose išlaidos? Kur vyko šie posėdžiai?

                              m)

                              Kokios buvo administracinės išlaidos, susijusios su BUSP ir Europos saugumo ir gynybos politikos (ESGP) karinių operacijų vykdymu? Kokia bendros dėl karinių operacijų patirtų išlaidų sumos dalis buvo padengta iš Sąjungos biudžeto?

                              n)

                              Kokios buvo administracinės išlaidos, skirtos mechanizmo „ATHENA“ veikimui, kiek etatų buvo reikalinga šiam mechanizmui? Ar kurie nors iš minėtųjų etatų bus perkelti į EIVT? Kam bus atskaitingi šie pareigūnai?

                              o)

                              Tarybos etatų plane nurodyta užimamų pareigybių procentinė dalis yra maža (2009 m. – 91 %, 2008 m. – 90 %). Ar dėl šios nuolat mažos procentinės dalies daromas poveikis Tarybos Generalinio sekretoriato (TGS) veiklai? Ar esant šiai užimamų pareigybių procentinei daliai TGS gali vykdyti visas savo funkcijas? Ar žemesnė užimamų pareigybių procentinė dalis ypač būdinga tam tikroms tarnyboms? Kokios šio nuolatinio neatitikimo priežastys?

                              p)

                              Koks bendras politikos koordinavimo ir administracinės pagalbos užduotims atlikti skirtas etatų skaičius (kaip apibrėžta Komisijos metinėse darbuotojų vertinimo ataskaitose)? Kokią bendro etatų skaičiaus procentinę dalį sudaro šios pareigybės?

                              q)

                              Siekdama 2009 m. administracinių tikslų Taryba į savo darbo procedūras įtraukė nuotolinį darbą. Kaip Taryba įvertina šios darbo procedūros veiksmingumą? Be to, Tarybos prašoma pranešti apie tolesnes priemones, kurių buvo imtasi šioje srityje, ypač apie priemones, kurias taikant gerinama finansų valdymo kokybė, taip pat apie šių priemonių poveikį.

                              r)

                              Siekdama patenkinti Airių kalbos skyriaus personalo poreikį, Taryba įsteigė 15 naujų etatų (8 AD ir 7 AST). Kiek darbuotojų dirba kituose kalbų skyriuose (etatų skaičius pagal kalbą)? Ar personalo nariai jau dirba šalims kandidatėms ir ar jau įdarbinta darbuotojų iš šių šalių? Jei taip – kiek etatų tam skirta (suskirstant pagal šalį ir kalbą)?

                              s)

                              2007 m. gruodžio 14 d. buvo sukurta Svarstymų grupė, o 2008 m. spalio 15–16 d. paskirti jos nariai. Dėl kokių priežasčių būtinas finansavimas nebuvo numatytas ir įtrauktas į 2009 m. biudžetą? Ar į 2009 m. biudžetą iš rezervo nenumatytoms išlaidoms padarytas perkėlimas, skirtas 2007 m. sukurtai struktūrai finansuoti, biudžeto požiūriu buvo visiškai neutralus? Taryba Svarstymų grupei paskyrė 1 060 000 EUR. Kiek etatų galima numatyti šiai grupei?

                              t)

                              Su delegacijų kelionėmis susijusios išlaidos vis dar kelia problemų (žr. Tarybos 2010 m. birželio 15 d. dokumentą SGS10 8254, II įtrauką, 4 p.). Kodėl šios išlaidos įtrauktos į tiek daug skirtingų biudžeto eilučių?

                              u)

                              Kodėl atliekant vidaus auditą ir toliau vartojama formuluotė „delegatų kelionių išlaidos ir vertimo žodžiu išlaidos“ (pranc. „les frais de voyage des délégués et les frais d’interprétation“), nors pastarosiose dviejose Parlamento rezoliucijose dėl Tarybos biudžeto įvykdymo patvirtinimo tai buvo griežtai kritikuojama?

                              v)

                              Taryba vėl naudojo mažiau lėšų vertimo žodžiu paslaugoms, kad galėtų skirti papildomų lėšų delegacijų kelionių išlaidoms padengti. Todėl tikrieji 2009 m. įsipareigojimai, susiję su kelionės išlaidomis, buvo žymiai mažesni, negu numatyta pradiniame biudžete (pradinė suma – 36 100 000 EUR, suma, gauta atlikus perkėlimą – 48 100 000 EUR, įsipareigotų asignavimų suma – 22 700 000 EUR). Kokios buvo šio 12 000 000 EUR perkėlimo priežastys (žr. finansinės veiklos ataskaitą Nr. 11327/2010, FIN 278, 3.3.2 punkto VI įtrauką)? Kodėl Taryba 12 puslapyje įvertino, kad iš vertimui žodžiu skirtų lėšų delegacijų kelionių išlaidoms bus galima perkelti 12 000 000 EUR, o 13 puslapyje pateikė skaičių 10 558 362 EUR? Kokioms išlaidoms padengti buvo skirta likusi suma, perkelta iš vertimui žodžiu skirtų lėšų (bendra perkelta suma sudaro 17 798 362 EUR)? Be to, Tarybos prašoma paaiškinti, kodėl daug grąžinamųjų pavedimų parengta prieš 2009 m. ir perkelta į 2009 m. (12 300 000 EUR), taip pat prašo pateikti informaciją apie susigrąžinimus pagal deklaracijas, susijusias su 2007 m. (6 300 000 EUR).

                              w)

                              2009 m. Taryba, kaip ir 2008 m., iš naujo skyrė didelę savo biudžeto sumą pastatų politikai, visų pirma numatydama daugiau negu dvigubai didesnę sumą, palyginti su pradiniais asignavimais, pastato Residence Palace įsigijimui (be 2009 m. biudžete numatytų 15 000 000 EUR, vėl skirta 17 800 000 EUR). Dėl kokių priežasčių tai buvo padaryta? Ar Tarybos Generalinis sekretorius gali konkrečiai nurodyti, kiek dėl to sutaupyta lėšų? Kokia buvo pradinė numatyta pastato Residence Palace kaina? Ar Taryba mano, kad pradžioje planuota suma bus tiksli, o galbūt bus patirta daugiau išlaidų nei numatyta? Kokie numatyti veiksmai pastatui finansuoti?

                              x)

                              Tarybos biudžeto įvykdymas. Perkelti asignavimai: ar Taryba galėtų patikslinti 2009 m. išlaidų, kurių sąskaitos nepateiktos iki 2010 m. birželio mėn. ir dėl to perkeltos į kitus metus, dydį ir šių išlaidų pobūdį?

                              y)

                              2009 m. sukauptų asignuotųjų įplaukų asignavimų perkėlimas į 2010 m. siekė 31 800 000 EUR. Tai sudaro apie 70 % 2009 m. asignuotųjų įplaukų. Dėl kokių priežasčių į kitą laikotarpį perkelta tokia didelė asignavimų dalis? Kaip bus (buvo) tvarkomos šios įplaukos 2010 m.?

                              z)

                              Ką reiškia „25 000 000 EUR techninis atidėjinys, kad Europos Vadovų Tarybos institucija galėtų pradėti veikti 2010 m.“? (žr. finansinės veiklos ataskaitos Nr. 11327/2010, FIN 278 3.1 punkto IV įtrauką).

                              aa)

                              Koks Tarybos biudžeto, kuriame pateikiamos konkrečios biudžeto eilutės, konfidencialumo lygis?

                              ab)

                              Ar Taryba gali nurodyti konkrečias priemones, kurių buvo imtasi siekiant pagerinti Tarybos finansų valdymo kokybę, ypač atsižvelgiant į 2009 m. lapkričio 25 d. Parlamento rezoliucijos (10), pridėtos prie Parlamento sprendimo dėl 2007 m. biudžeto įvykdymo patvirtinimo, 5 dalyje išdėstytus klausimus?

                              ac)

                              Ragina Tarybos Generalinį sekretorių Parlamento komitetui, atsakingam už biudžeto įvykdymo patvirtinimo procedūrą, pateikti toliau nurodytus dokumentus:

                                          —

                                          visą biudžeto lėšų perkėlimų, susijusių su Tarybos 2009 m. biudžetu, sąrašą,

                                          —

                                          rašytinę Tarybos misijų, kurias vykdė ESSĮ, išlaidų ataskaitą,

                                          —

                                          valstybių narių 2007 m. deklaraciją (žr. finansinės veiklos ataskaitos Nr. 11327/2010, FIN 278, 3.2.2 punkto II įtrauką) ir

                                          —

                                          Svarstymų grupės ataskaitą, kad būtų galima išsiaiškinti, kodėl tokia ataskaita kainuoja 1 060 000 EUR (žr. finansinės veiklos ataskaitos Nr. 11327/2010, FIN 278, 2 punktą);

                  15.

                  atkreipia dėmesį į 2011 m. lapkričio 25 d. Komisijos atsakymą į Biudžeto kontrolės komiteto pirmininko laišką, kuriame Komisija teigia, jog pageidautina, kad Parlamentas ir toliau tvirtintų kitų institucijų biudžeto įvykdymą, šį tvirtinimą atidėtų ar jo nesuteiktų;

                  16.

                  primena, kad 2012 m. sausio 31 d. Biudžeto kontrolės komiteto pirmininkas nusiuntė laišką Tarybai pirmininkaujančiai valstybei ir pabrėžė savo norą užmegzti politinį dialogą bei perdavė Tarybai papildomus Parlamento komiteto klausimus dėl biudžeto įvykdymo patvirtinimo; taigi tikisi, kad Taryba iki diskusijų plenariniame posėdyje už biudžeto įvykdymo patvirtinimą atsakingam komitetui pateiks atsakymą į klausimyną, pridėtą prie pirmininko laiško;

                  17.

                  vis dėlto apgailestauja, kad Taryba atsisakė dalyvauti oficialiuose Biudžeto kontrolės komiteto posėdžiuose, susijusiuose su biudžeto įvykdymo patvirtinimu;

                  18.

                  pabrėžia Parlamento teisę Tarybai rekomendavus patvirtinti, kad biudžetas įvykdytas laikantis Sutartyje dėl Europos Sąjungos veikimo numatytos procedūros, kuri turi būti interpretuojama atsižvelgiant į jos kontekstą ir tikslą, t. y. vykdyti viso be išimties Europos Sąjungos biudžeto parlamentinę kontrolę ir tikrinimą ir suteikti nepriklausomą biudžeto įvykdymo patvirtinimą, susijusį ne tik su Komisijos vykdytu biudžeto skirsniu, bet taip pat ir su kitų institucijų vykdytais biudžeto skirsniais, kaip nurodyta Finansinio reglamento 1 straipsnyje;

                  19.

                  pabrėžia, kad Taryba turėtų užtikrinti skaidrumą ir būti visiškai atskaitinga ES piliečiams už jai, kaip Sąjungos institucijai, patikėtas lėšas; pabrėžia, kad tai reiškia, kad Taryba privalo visapusiškai ir sąžiningai dalyvauti metinės biudžeto įvykdymo patvirtinimo procedūros procese:

                              —

                              pateikdama išsamų atsakymą į atitinkamo Parlamento komiteto parengtą metinį klausimyną,

                              —

                              dalyvaudama, kai to prašoma, visuose komiteto rengiamuose viešuose klausymuose,

                              —

                              siųsdama atstovus į visus atitinkamus komiteto posėdžius, kai aptariamas biudžeto įvykdymas;

                  20.

                  mano, kad Parlamento ir Tarybos tarpinstitucinis bendradarbiavimas yra itin svarbus prižiūrint Sąjungos biudžeto įgyvendinimą; taigi prašo, kad Taryba pateiktų atsakymus į Parlamento pateiktą klausimyną;

                  21.

                  prašo Tarybos metinės Sąjungos bendrojo biudžeto įvykdymo patvirtinimo procedūros klausimą aptarti Tarybos posėdžio viešojoje dalyje.

         (1)  OL L 64, 2010 3 12.

         (2)  OL C 332, 2011 11 14, p. 1.

         (3)  OL C 326, 2011 11 10, p. 1.

         (4)  OL C 332, 2011 11 14, p. 134.

         (5)  OL L 248, 2002 9 16, p. 1.

         (6)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

         (7)  OL C 139, 2006 6 14, p. 1.

         (8)  OL L 250, 2011 9 27, p. 25.

         (9)  OL L 313, 2011 11 26, p. 13.

         (10)  OL L 19, 2010 1 23, p. 9.


title: 2011/768/ES: 2011 m. spalio 27 d. Tarybos sprendimas dėl Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo#Europos Sąjungos ir Australijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą

text:
30.11.2011

               LT

               Europos Sąjungos oficialusis leidinys

               L 317/6

         TARYBOS SPRENDIMAS
   2011 m. spalio 27 d.
   dėl Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo
   (2011/768/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2007 m. sausio 29 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Bulgarijos Respublikai ir Rumunijai;

               (2)

               Komisija vedė derybas vadovaudamasi Tarybos patvirtintais derybų nurodymais;

               (3)

               šios derybos buvo baigtos ir 2010 m. birželio 15 d. parafuotas Europos Sąjungos ir Australijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas);

               (4)

               Susitarimas buvo pasirašytas Sąjungos vardu 2011 m. gegužės 24 d. su sąlyga, kad jis bus sudarytas vėliau, pagal Tarybos sprendimą 2011/247/ES (1);

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Australijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas) patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pateikti Susitarime numatytą pranešimą (2).
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 27 d.

            Tarybos vardu

            Pirmininkas

         J. MILLER

      (1)  OL L 104, 2011 4 20, p. 1.

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.

      Europos Sąjungos ir Australijos
      SUSITARIMAS
      pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą
      Pone,
      Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimų joms stojant į Europos Sąjungą, turiu garbės pasiūlyti:

                  1.

                  Europos Sąjunga į savo 27 ES valstybių narių muitų teritorijoje galiojantį įsipareigojimų sąrašą įtrauks šiuos 25 ES valstybėms narėms suteiktų ir taikomų nuolaidų pakeitimus:

                              400 tonų (skerdenos svoris) padidinti Australijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 proc. muito normą;

                              Nustatyti 200 tonų (skerdenos svoris) kvotą erga omnes pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 proc. muito normą;

                              Pakoreguoti ES tarifinę kvotą „gyvoms avims, išskyrus grynaveislius veislinius gyvūnus“ ir taikyti 10 proc. muito normą, panaikinant 1 010 tonų kvotą, skirtą Rumunijai, ir 4 255 tonų – Bulgarijai;

                              Pakoreguoti ES tarifinę kvotą „avienai arba ožkienai, šviežiai, atšaldytai arba sušaldytai“ ir taikyti 0 proc. muito normą, panaikinat 75 tonų kvotą, skirtą Rumunijai, ir 1 250 tonų – Bulgarijai.

                  2.

                  Europos Sąjunga užtikrins, kad 400 tonų padidinta Australijai skirta kvota pagal ES tarifinę kvotą „avienai arba ožkienai, šviežiai, atšaldytai arba sušaldytai“ taikoma nuo pirmo metinio kvotos laikotarpio, kuris taikomas šio susitarimo įsigaliojimo dieną, ir kiekvienam vėlesniam metiniam kvotos laikotarpiui.

                  3.

                  Australija pritaria Europos Sąjungos metodui išlyginti tarifines kvotas siekiant suderinti 25 ES valstybių narių ir Bulgarijos Respublikos bei Rumunijos GATT įsipareigojimus po paskutinės Europos Sąjungos plėtros.

                  4.

                  Konsultacijos, bet kuriai šaliai paprašius, gali vykti bet kuriuo metu dėl visų minėtų klausimų.

            Būčiau dėkingas, jei patvirtintumėte, kad Jūsų Vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudarys Europos Sąjungos ir Australijos susitarimą pasikeičiant laiškais.
      Europos Sąjunga ir Australija viena kitai praneš atlikusios savo vidaus procedūras, būtinas Susitarimui įsigalioti. Susitarimas įsigalios praėjus 14 dienų po paskutinio pranešimo gavimo.
      Reiškiu Jums didelę pagarbą.

            Europos Sąjungos vardu

      Pone,
      Turiu garbės pranešti, kad gavau šios dienos Jūsų laišką, kuriame rašoma:
      „Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimų joms stojant į Europos Sąjungą, turiu garbės pasiūlyti:

                  1.

                  Europos Sąjunga į savo 27 ES valstybių narių muitų teritorijoje galiojantį įsipareigojimų sąrašą įtrauks šiuos 25 ES valstybėms narėms suteiktų ir taikomų nuolaidų pakeitimus:

                              400 tonų (skerdenos svoris) padidinti Australijai skirtą kvotą pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 proc. muito normą;

                              Nustatyti 200 tonų (skerdenos svoris) kvotą erga omnes pagal ES tarifinę kvotą „avienai arba ožkienai, šviežiai, atšaldytai arba sušaldytai“, toliau taikant 0 proc. muito normą;

                              Pakoreguoti ES tarifinę kvotą „gyvoms avims, išskyrus grynaveislius veislinius gyvūnus“ ir taikyti 10 proc. muito normą, panaikinant 1 010 tonų kvotą, skirtą Rumunijai, ir 4 255 tonų – Bulgarijai;

                              Pakoreguoti ES tarifinę kvotą „avienai arba ožkienai, šviežiai, atšaldytai arba sušaldytai“ ir taikyti 0 proc. muito normą, panaikinat 75 tonų kvotą, skirtą Rumunijai, ir 1 250 tonų – Bulgarijai.

                  2.

                  Europos Sąjunga užtikrins, kad 400 tonų padidinta Australijai skirta kvota pagal ES tarifinę kvotą „avienai arba ožkienai, šviežiai, atšaldytai arba sušaldytai“ taikoma nuo pirmo metinio kvotos laikotarpio, kuris taikomas šio susitarimo įsigaliojimo dieną, ir kiekvienam vėlesniam metiniam kvotos laikotarpiui.

                  3.

                  Australija pritaria Europos Sąjungos metodui išlyginti tarifines kvotas siekiant suderinti 25 ES valstybių narių ir Bulgarijos Respublikos bei Rumunijos GATT įsipareigojimus po paskutinės Europos Sąjungos plėtros.

                  4.

                  Konsultacijos, bet kuriai šaliai paprašius, gali vykti bet kuriuo metu dėl visų minėtų klausimų.

            Būčiau dėkingas, jei patvirtintumėte, kad Jūsų Vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudarys Europos Sąjungos ir Australijos susitarimą pasikeičiant laiškais.
      Europos Sąjunga ir Australija viena kitai praneš atlikusios savo vidaus procedūras, būtinas Susitarimui įsigalioti. Susitarimas įsigalios praėjus 14 dienų po paskutinio pranešimo gavimo.“
      Turiu garbės pranešti, kad mano Vyriausybė pritaria šiam laiškui.
      Reiškiu Jums didelę pagarbą.

            Australijos Vyriausybės vardu


title: 2013/606/ES: 2013 m. balandžio 17 d. Europos Parlamento sprendimas dėl Europos policijos biuro 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos policijos biuro 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/313

         EUROPOS PARLAMENTO SPRENDIMAS
   2013 m. balandžio 17 d.
   dėl Europos policijos biuro 2011 finansinių metų biudžeto įvykdymo patvirtinimo
   (2013/606/ES)
   EUROPOS PARLAMENTAS,

               —

               atsižvelgdamas į Europos policijos biuro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos biuro 2011 finansinių metų galutinių metinių ataskaitų kartu su Biuro atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (4), ypač į jo 43 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0083/2013),

               1.

               patvirtina Europos policijos biuro direktoriui, kad Biuro 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos biuro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 187.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 121, 2009 5 15, p. 37.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos policijos biuro 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos policijos biuro 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos policijos biuro 2011 finansinių metų galutinių metinių ataskaitų kartu su Biuro atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (4), ypač į jo 43 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0083/2013),

                  A.

                  kadangi Europos policijos biuras (Biuras), įsikūręs Hagoje, įsteigtas Tarybos sprendimu (Sprendimas 2009/371/TVR),

                  B.

                  kadangi Audito Rūmai pranešė, jog jiems pateiktas pakankamas patikinimas, kad 2011 finansinių metų metinės finansinės ataskaitos patikimos, o visos atliktos operacijos yra teisėtos ir tvarkingos,

                  C.

                  kadangi 2011 m. buvo antrieji metai, kai Biuras finansiniu požiūriu veikė kaip Sąjungos agentūra,

                  D.

                  kadangi bendrasis Biuro biudžetas 2011 m. buvo 84 771 084,01 EUR, kuris, palyginti su 91 830 691,75 EUR 2010 m. biudžetu, sumažėjo 7,69 %,

                  E.

                  kadangi Parlamentas 2012 m. gegužės 10 d. patvirtino Biuro direktoriui, kad Biuro 2010 finansinių metų biudžetas (6) įvykdytas, ir kadangi savo rezoliucijoje, pridedamoje prie sprendimo dėl biudžeto įvykdymo patvirtinimo, inter alia:

                              —

                              paragino Biurą priimti Tarnybos nuostatų įgyvendinimo taisykles (ir susijusias vidaus priemones) ir parengti mokymo ir įgūdžių plėtojimo sistemą,

                              —

                              paragino Biurą į savo metinę darbo programą kaip finansavimo sprendimą įtraukti informaciją apie planuojamos veiklos, susijusios su viešaisiais pirkimais, apžvalgą, kaip reikalaujama finansinio pagrindų reglamento įgyvendinimo nuostatose,

                              —

                              paragino Biurą detalizuoti organizacinį savo užduočių aprašą pateikiant glaustą tarnybų ir skyrių vaidmenų ir tikslų apibūdinimą,

                  F.

                  kadangi Biuras 2011 m. kovo mėn. pasirašė aprūpinimo būstu sutartį su priimančiąja valstybe nare ir į savo naują būstinę įsikėlė 2011 m. birželio mėn.,

                  G.

                  kadangi Sąjungos įnašas į 2011 m. Biuro biudžetą buvo 83 469 000 EUR,

                  H.

                  kadangi 2011 m. Biuro biudžeto balanso ataskaitos rezultatas buvo teigiamas ir iš viso sudarė 6 938 170,36 EUR (išskaičiavus valiutų keitimo kurso skirtumus, kurie sudarė 10 632,56 EUR),

                  1.

                  mano, kad reikėtų toliau nagrinėti Biurui ir Europos policijos koledžui bendrus elementus; pakartoja savo raginimą Komisijai paruošti išsamų poveikio vertinimą, susijusį su galimu šių dviejų agentūrų sujungimu, kuriame būtų nurodytos išlaidos ir nauda, atsižvelgiant į Biuro ir Europos policijos koledžo papildomumą ir galimas sąveikas, taip pat įvertinti, ar šis sujungimas padėtų pasiekti masto ekonomiją ir pagerinti tarpvalstybinio bendradarbiavimo rezultatus kovos su nusikalstamumu srityje;

         Biudžeto ir finansų valdymas

                  2.

                  pažymi, kad 2011 m. Biuras įsipareigojo panaudoti atitinkamai 99,1 %, 75 % ir 95,1 % asignavimų, kurie gauti pagal 1 antraštinę dalį (personalo išlaidos), 2 antraštinę dalį (administracinės išlaidos) ir 3 antraštinę dalį (veiklos išlaidos); pastebi, kad, kalbant apie sumokėtus asignavimus, Biuro biudžeto įvykdymo rodiklis yra 96,8 % pagal 1 antraštinę dalį, 33,8 % pagal 2 antraštinę dalį ir 47,1 % pagal 3 antraštinę dalį; atkreipia dėmesį į Biuro teiginį, kad su naujomis patalpomis susijusios išlaidos padarė didelį poveikį 1 ir 2 antraštinių dalių asignavimų panaudojimo lygiams, kurie, jei nebūtų šio veiksnio, būtų siekę atitinkamai 53 % ir 58 %; vis dėlto ragina Biurą įgyvendinti konkrečias priemones, kuriomis būtų gerinamas biudžeto sudarymo procesas ir didinamas administracinių ir veiklos išlaidų mokėjimų panaudojimo lygis;

                  3.

                  atkreipia dėmesį į Biuro pareiškimą, kad jis iš jam skirto 2011 m. biudžeto sutaupė 2,6 mln. EUR sumažindamas valdybos posėdžių skaičių ir vertimo sąnaudas bei modernizuodamas savo vidinius pajėgumus, kad galėtų reaguoti į padidėjusią Biuro paslaugų paklausą;

                  4.

                  iš Audito Rūmų ataskaitos sužino, kad 2010 m. teko panaikinti didesnę nei 1,6 mln. EUR sumą, o 2011 m. buvo panaikinta 1,9 mln. EUR suma (sudaranti 9 % iš 2010 m. perkeltų asignavimų); be to, pažymi, kad 2011 m. įsipareigojimų asignavimų perkėlimo lygis taip pat buvo aukštas – 4,2 mln. EUR (41 %) 2 antraštinės dalies „Administracinės išlaidos“ atveju ir 10,6 mln. EUR (46 %) 3 antraštinės dalies „Veiklos išlaidos“ atveju; reikalauja, kad Biuras informuotų biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes dideli lėšų perkėlimo ir panaikinimo lygiai rodo, jog esama sunkumų planuojant ir (arba) vykdant Biuro veiklą;

                  5.

                  atsižvelgdamas į Audito Rūmų ataskaitą pažymi, kad pagal įsipareigojimus atliktų mokėjimų lygis buvo mažas ir 2 antraštinėje dalyje siekė 34 %, o 3 antraštinėje dalyje – 45 %; ragina Biurą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas ištaisyti šį trūkumą, nes mažas mokėjimų lygis prieštarauja biudžeto metinio periodiškumo principui;

                  6.

                  atkreipia dėmesį į Audito Rūmų ataskaitą dėl Biuro pensijų fondo 2011 finansinių metų metinių finansinių ataskaitų (7) su Fondo atsakymais; ragina Europolą informuoti Parlamentą apie bet kokį sprendimą, susijusį su pensijų fondo ateitimi;

         Turtas

                  7.

                  iš Audito Rūmų ataskaitos sužino, kad nustatyta trūkumų, susijusių su fiziniu turto patikrinimu ir registravimu prieš persikeliant į naują būstinę ir į ją persikėlus; be to, yra susirūpinęs dėl to, kad draudimo sutartys neatspindi Biuro turto vertės: prieš persikeliant grynasis turtas buvo apdraustas maždaug 17 mln. EUR per didele suma, o dabar jis yra apdraustas maždaug 21 mln. EUR per maža suma;

         Patvirtinimo sistema

                  8.

                  iš Audito Rūmų ataskaitos sužino, kad apskaitos pareigūnas dar nebaigė tvirtinti apskaitos sistemos, tačiau tai nepadarė poveikio ataskaitų teisingumui ir teisėtumui; džiaugiasi, kad Komisijos Vidaus audito tarnyba (VAT) 2011 m. atliko planavimo ir biudžeto sudarymo proceso auditą ir jo išvados patvirtino teigiamus pokyčius šioje srityje;

         Įdarbinimo procedūros

                  9.

                  pažymi, kad Audito Rūmų ataskaitoje nurodoma, jog Biuras galėtų pagerinti įdarbinimo procedūrų skaidrumą; ragina Biurą išsiaiškinti galimus jo įdarbinimo procedūros trūkumus; mano, kad kai kurios Tarnybos nuostatų nuostatos gali užkrauti didelę administracinę naštą;

         Finansinis reglamentavimas

                  10.

                  iš Audito Rūmų ataskaitos sužino, kad Biuro Finansiniame reglamente nurodoma į išsamias taisykles ir procedūras, išdėstytas Biuro Įgyvendinimo taisyklėse, nors pastarosios dar nėra patvirtintos; ragina Biurą informuoti biudžeto įvykdymą tvirtinančią instituciją apie jo Įgyvendinimo taisyklių tvirtinimo padėtį;

                  11.

                  palankiai vertina 2011 m. VAT parengtą Biuro planavimo ir biudžeto sudarymo audito ataskaitą; atkreipia dėmesį į rekomendaciją, kurioje teigiama, kad Biuras turėtų paaiškinti terminų prioritetus; džiaugiasi, kad Biuras ėmėsi veiksmų siekdamas įgyvendinti šią rekomendaciją;

         Vidaus auditas

                  12.

                  primena, kad VAT 2011 m. atliko vieną auditą, siekdama įvertinti Biuro planavimo ir biudžeto sudarymo procesų vidaus sistemos tinkamumą ir veiksmingumą; be to, pažymi, kad viešųjų pirkimų planavimas nebuvo įtrauktas į to audito sritį;

                  13.

                  džiaugiasi VAT išvadomis, kad naudojama vidinės kontrolės sistema suteikia pakankamą patikinimą dėl planavimo ir biudžeto procesams nustatytų veiklos tikslų pasiekimo;

                  14.

                  pažymi, kad VAT didelę riziką nustatė šiose srityse:

                              —

                              veiklos tęstinumo valdymas,

                              —

                              paraiškų reikalavimų valdymas, projektų valdymo programa ir suinteresuotųjų šalių įsipareigojimai,

                              —

                              darbuotojų kompetencijos,

                              —

                              priklausymas nuo atskirų asmenų ir žinių perdavimas;

                        ragina Biurą siekiant pagerinti šias sritis įgyvendinti visas VAT rekomendacijas ir informuoti biudžeto įvykdymą tvirtinančią instituciją apie tai, kokių veiksmų buvo imtasi;

                  15.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (8) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 187.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 121, 2009 5 15, p. 37.

         (5)  OL L 357, 2002 12 31, p. 72.

         (6)  OL L 286, 2012 10 17, p. 276.

         (7)  Europolo pensijų fondo tikslas – finansuoti ir išmokėti pensijas darbuotojams, kurie jau dirbo Europole prieš 2010 m. sausio 1 d., kai jis tapo ES agentūra.

         (8)  Priimti tekstai, P7_TA(2013)0134 (žr. šio Oficialiojo leidinio p. 374).